ทิสโก้อู้ฟู่สินเชื่อขยาย34%
ทำผลตอบแทนลงทุนได้สูงถึง20%ให้เลือกปันผลเป็นเงินสดหรือหุ้นเพิ่มทุน
20 ก.พ. 2556

ทำผลตอบแทนลงทุนได้สูงถึง20%ให้เลือกปันผลเป็นเงินสดหรือหุ้นเพิ่มทุน
ทิสโก้อู้ฟู่ สินเชื่อปี 2555 ขยายตัว 34.2% เสนอจ่ายปันผลและออกใบแสดงสิทธิจองซื้อหุ้นเพิ่มทุน รองรับธุรกิจโต
นางอรนุช อภิศักดิ์ศิริกุล ประธานเจ้าหน้าที่บริหารกลุ่มทิสโก้ เปิดเผยว่า คณะกรรมการบริษัท ทิสโก้ไฟแนนเชียลกรุ๊ป มีมติในการประชุมเมื่อวันที่ 18 ก.พ. ให้เสนอต่อที่ประชุมผู้ถือหุ้น อนุมัติการจัดสรรกำไรจากผลประกอบการเป็นเงินปันผล และอนุมัติการออกใบแสดงสิทธิในการจองซื้อหุ้นเพิ่มทุน 
ทั้งนี้ ผลการดำเนินธุรกิจของกลุ่มทิสโก้ในช่วงที่ผ่านมา มีการเติบโตในอัตราที่สูงมาก โดยตั้งแต่ปี 2553-2555 สินเชื่อมีการเติบโตต่อเนื่อง โดยปี 2553 สินเชื่อขยายตัว 32.2% ปี 2554 ขยายตัว 23.6% และปีที่แล้วขยายตัว 34.2% 
นอกจากนั้น ยังสามารถสร้างอัตราผลตอบแทนต่อผู้ถือหุ้นได้สูงกว่า 20% เป็นระยะเวลาหลายปีติดต่อกัน 
“เรายังเห็นโอกาสที่จะโตได้อีกมาก ในแผนธุรกิจอีก 3 ปีข้างหน้า คาดการณ์ว่าจะมีการขยายตัวอยู่ที่ประมาณ 15-20% ซึ่งแนวทางบริหารเงินกองทุนเพื่อรองรับการเติบโตดังกล่าว คณะกรรมการบริษัทได้เลือกแนวทางที่จะมอบสิทธิแก่ผู้ถือหุ้นเป็นผู้เลือก ที่จะรับเงินปันผลหรือคงเงินลงทุนไว้กับบริษัท 
หากผู้ถือหุ้นเลือกที่จะคงเงินลงทุนไว้ ก็สามารถนำเงินปันผลที่ได้รับมาลงทุนในหุ้นเพิ่มทุนซึ่งเป็นจำนวนที่เท่ากัน แผนการบริหารเงินทุนในครั้งนี้ บริษัทมั่นใจว่าจะสามารถรักษาอัตราการขยายตัวในระดับที่สูง และรักษาระดับอัตราผลตอบแทนต่อผู้ถือหุ้น (ROE) ในระดับสูงได้เป็นอย่างดีเช่นที่ผ่านมา” นางอรนุช กล่าว
คณะกรรมการบริษัท ทิสโก้ไฟแนนเชียลกรุ๊ป มีมติเสนอต่อผู้ถือหุ้นในการอนุมัติการจัดสรรกำไรจากผลประกอบการเป็นเงินปันผลในอัตรา 2.40 บาทต่อหุ้น คิดเป็นอัตราการจ่ายเงินปันผล 47% ของกำไรสุทธิ ตามงบการเงินรวมในปี 2555 
ทั้งยังอนุมัติการออกใบแสดงสิทธิในการจองซื้อหุ้นเพิ่มทุน (TSR) เพื่อให้ทางเลือกแก่ผู้ถือหุ้นในการนำเงินปันผลกลับมาลงทุนในหุ้นเพิ่มทุน ในอัตรา 10 หุ้นเดิมต่อ 1 TSR ที่ราคา 24 บาท โดยบริษัทกำหนดให้ราคาใช้สิทธิเพิ่มทุน มีจำนวนเท่ากับเงินปันผลที่ได้รับ เพื่อเป็นการลดภาระของผู้ถือหุ้นจำนวนหุ้นที่มีสิทธิรับเงินปันผล729 ล้านหุ้นจำนวนหุ้นเพิ่มทุนจากการใช้สิทธิตามใบแสดงสิทธิในการจองซื้อหุ้นเพิ่มทุน72.9 ล้านหุ้นเงินปันผลจ่าย2.4 บาทต่อหุ้นราคาใช้สิทธิ24 บาทจำนวนเงินปันผลรวม1,747 ล้านบาทจำนวนเงินเพิ่มทุนรวม1,747 ล้านบาท
“การบริหารเงินทุนครั้งนี้จะสามารถทำให้ทิสโก้เติบโตต่อไปได้อย่างโดดเด่นอย่างที่เราได้ทำมาแล้วในช่วงสองสามปีที่ผ่านมา ประโยชน์ที่ผู้ถือหุ้นจะได้รับจากการนำเงินปันผลกลับมาลงทุนเพิ่มทุนให้กับบริษัท คือการแสวงหากำไรต่อในอัตราที่สูงจากโอกาสในการขยายกิจการของบริษัท เนื่องจากทิสโก้ยังมีโอกาสทางธุรกิจอีกมากที่จะขยายตัวโดยยังคงรักษาอัตราผลตอบแทนที่ดีให้แก่ผู้ถือหุ้นได้อย่างแน่นอน” นางอรนุช กล่าวอรนุชกล่าว
สำหรับวิธีการออกใบแสดงสิทธิในการจองซื้อหุ้นเพิ่มทุน ผู้ถือหุ้นสามารถซื้อขายใบแสดงสิทธิดังกล่าวในตลาดหลักทรัพย์ฯ ก่อนถึงกำหนดการเรียกเงินเพิ่มทุน โดยจะมีการกำหนดช่วงเวลาที่ผู้ถือใบแสดงสิทธิสามารถแสดงความจำนงในการใช้สิทธิซื้อหุ้นเพิ่มทุนอีกครั้งหนึ่ง ซึ่งถือเป็นเครื่องมือทางการเงินที่มีประสิทธิภาพและสามารถตอบสนองความต้องการของผู้ถือหุ้นที่มีความต้องการในการลงทุนและข้อจำกัดหลากหลายได้เป็นอย่างดี
“ในอดีต มีบริษัทจดทะเบียนในตลาดหลักทรัพย์เพิ่มทุนด้วยวิธีเดียวกันนี้ ซึ่งเราพบว่า TSR เป็นเครื่องมือที่ลดความผันผวนของราคาหุ้นที่มาจากการประกาศเพิ่มทุน และลดผลกระทบด้าน Dilution Effect เป็นอย่างดี เพราะผู้ถือหุ้นเดิมหากไม่ต้องการเพิ่มทุน ก็สามารถได้รับการชดเชย Dilution จากผลตอบแทนที่จะได้รับจากการขายสิทธิ TSR ในตลาดฯ และเปิดโอกาสให้ผู้ที่ต้องการลงทุนเพิ่มเติมจากสิทธิเดิมที่มีสามารถเข้ามาลงทุนได้“
อนึ่ง แผนการบริหารเงินทุนข้างต้นจะต้องได้รับการอนุมัติจากที่ประชุมใหญ่ผู้ถือหุ้นของบริษัท ซึ่งจะจัดขึ้นช่วงปลายเดือนเมษายนนี้